Cyfrifiad y Deyrnas Unedig 2001 - Wicipedia

# Cyfrifiad y Deyrnas Unedig 2001

### Oddi ar Wicipedia

Logo Cyfrifiad y Deyrnas Unedig 2001

Cynhalwyd cyfrifiad o bob rhan o'r DU, a adnabyddir yn gyffredinol fel Cyfrifiad 2001, ar ddydd Sul 29 Ebrill 2001. Hwn oedd y 19fed gyfrifiad yn y Deyrnas Unedig. Trefnwyd Cyfrifiad 2001 gan y Swyddfa Ystadegau Cenedlaethol yng Nghymru a Lloegr, a gan Swyddfa Gofrestru Gyffredinol yr Alban yn yr Alban a gan Asiantaeth Ystadegau ac Ymchwil Gogledd Iwerddon yng Ngogledd Iwerddon. Mae canlyniadau manwl yn ôl ardal, ardal cyngor, ward ac ardal allbwn ar gael ar eu gwefannau.

## [golygu] Ffrae'r blwch cenedligrwydd

Yng Nghymru cafwyd ymgyrch amlwg a nifer o brotestiadau gan grwpiau ac unigolion am nad oedd y Cyfrifiad yn cynnwys blwch i nodi cenedligrwydd Cymreig. Gwrthodai sawl person lenwi'r ffurfleni am nad oeddent yn barod i ddisgrifio eu hunain fel "Prydeinwyr", er i'r awdurdodau fygwth dwyn y gyfraith ar unrhyw un a wnai hynny. Ni rhyddhawyd yr ystadegau am faint o ffurflenni nas llenwyd. Gan fod rhai miloedd, o leiaf, wedi gwrthod, ni chafwyd achosion llys yn erbyn y rhai a wrthodasai. Yn ogystal â'r rhai a wrthododd yn llwyr, penderfynodd nifer o Gymry ysgrifennu "Cymro" yn lle ticio'r blwch yn nodi "Prydeinwr(aig) gwyn" neu anwybyddu'r cwestiwn.

## [golygu] Ffrae'r iaith Gymraeg

Yr oedd nifer o bobl yn anniddig efo penderfyniad llywodraeth y Deyrnas Unedig i beidio cynnwys cwestiwn am y gallu i siarad neu ddeall yr iaith Gymraeg ar y ffuflenni yn rhannau eraill o'r DU. Roedd academyddion a haneswyr yn awyddus i gael gwybod nifer y siaradwyr Cymraeg yn Lloegr a mannau eraill, ond gwrthodwyd eu cais fel un "anymarferol".

## [golygu] Dolenni Allanol

- Gwefan Cyfrifiad 2001 (Lloegr a Chymru)
- Canlyniadau Cyfrifiad yr Alban 2001
- Cyfrifiad poblogaeth Gogledd Iwerddon
- The Census Order 2000 (Lloegr a Chymru)

Eginyn erthygl sydd uchod am y Deyrnas Unedig. Gallwch helpu Wicipedia drwy ychwanegu ato
Categorïau: Egin y Deyrnas Unedig | 2001 | Cyfrifiadau | Demograffeg y Deyrnas Unedig | Hanes y Deyrnas Unedig | Gwleidyddiaeth Cymru

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English